3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  บริษัทจะให้บริการประกอบแผงวงจรอิเลคทรอนิกส์ที่ครบวงจร
  เพื่อสนองความพึงพอใจสูงสุดแก่ลูกค้า โดยในการประกอบแผงวงจรอิเลคทรอนิกส์นั้น
  บริษัทจะเป็นผู้จัดหาวัตถุดิบ (Components) ตามคุณสมบัติที่ลูกค้ากำหนด
  หรือลูกค้าอาจจะจัดส่งวัตถุดิบให้ก็ได้
  บริษัทจะดำเนินการประกอบแผงวงจรอิเลคทรอนิกส์ตามแบบที่ลูกค้ากำหนด
  และบริษัทจะให้บริการปรับปรุงแผงวงจรอิเลคทรอนิกส์ (Design for Manufacturing)
  แก่ลูกค้าเพื่อปรับปรุงประสิทธิภาพการผลิตและลดต้นทุนการผลิตสำหรับลูกค้า
  นอกจากนี้บริษัทยังสามารถออกแบบ Functional Tester
  เพื่อใช้ในการทดสอบแผงวงจรอิเลคทรอนิกส์เพื่อให้เป็นไปตามความต้องการของลูกค้า

  บริษัทสามารถให้บริการประกอบแผงวงจรอิเลคทรอนิกส์สำหรับผลิตภัณฑ์อิเลคทรอนิกส์ต่างๆ
  ได้หลากหลายประเภท
  โดยลักษณะแผงวงจรอิเลคทรอนิกส์ที่บริษัทประกอบอยู่ในปัจจุบันสามารถแบ่งแยกได้ตามการใช้งานของผลิตภัณฑ์ต่างๆ
  ดังนี้

1.  อุปกรณ์อุปโภคบริโภค (Consumer Electric) เช่น เครื่องปรับอากาศ เครื่องซักผ้า

2.  อุปกรณ์ควบคุม ตรวจวัดต่างๆ (Industrial Control Measuring) เช่น
    เครื่องควบคุมอุณหภูมิ

3.  อุปกรณ์สังเคราะห์เสียงเหมือนจริง (Visual & Sound Synthesizer)

4.  อุปกรณ์โทรคมนาคม (Telecommunication) เช่น โทรศัพท์

  นอกจากประกอบแผงวงจรอิเลคทรอนิกส์เพื่อใช้ในผลิตภัณฑ์ต่างๆ ดังกล่าวข้างต้นแล้ว
  บริษัทยังให้บริการประกอบผลิตภัณฑ์อิเลคทรอนิกส์สำเร็จรูป (Box Build Products)
  ทั้งนี้เพื่อให้การบริการที่ครบ วงจรแก่ลูกค้า

  ปัจจุบันการประกอบแผงวงจรอิเลคทรอนิกส์ของบริษัทใช้เทคโนโลยี 3 แบบคือ SMT (Surface
  Mount), PTH (Plated Through Hole) และ COB (Chip on Board)
  โดยที่การผลิตของบริษัทจะแบ่งออกเป็น 2 ส่วนใหญ่ๆ คือ
  ส่วนการใช้เครื่องจักรในการวางอุปกรณ์อิเลคทรอนิกส์ และส่วนการใช้แรงงานคนในการประกอบ
  และการตรวจสอบคุณภาพการผลิต

1.  เทคโนโลยีแบบ SMT (Surface Mount)

  SMT เป็นเทคโนโลยีที่ใช้ในการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่นๆ
  ลงบนผิวหน้าของแผงวงจรพิมพ์ (Printed Circuit Board – PCB)
  ซึ่งเป็นการพัฒนาเทคโนโลยีการประ

  กอบแผงวงจรไฟฟ้าจากการเสียบทะลุเข้าไปในแผงวงจรพิมพ์ เทคโนโลยี SMT
  จะมีประโยชน์ทั้งทางด้านการออกแบบและการผลิต
  โดยจะสามารถประหยัดพื้นที่ในการประกอบชิ้นส่วนอิเลคทรอ

  นิกส์บนแผงวงจรพิมพ์

2.  เทคโนโลยีแบบ PTH (Plated Through Hole)

  PTH
  เป็นเทคโนโลยีซึ่งประกอบชิ้นส่วนอิเลคทรอนิกส์เสียบทะลุไปในรูของแผงวงจรพิมพ์เทคโนโลยีแบบ
  PTH นี้ จะป็นที่นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่
  โดยปกติชิ้นส่วนอิเลคทรอนิคส์ของผลิตภัณฑ์ที่ใช้เทคโนโลยี PTH
  จะมีราคาที่ต่ำกว่าเมื่อเทียบกับชิ้นส่วนผลิตภัณฑ์ ที่ใช้เทคโนโลยี SMT

3.  เทคโนโลยีแบบ COB (Chip on Board)

  COB เป็นเทคโนโลยีที่ประกบเชื่อม Bare IC เข้ากับแผงวงจรพิมพ์โดยตรง
  การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่
  โดยปกติ ต้นทุนการผลิตมักจะต่ำกว่าเมื่อเปรียบเทียบกับต้นทุนการผลิตผลิตภัณฑ์ที่ใช้
  Pre-package IC ซึ่งมีขนาดใหญ่กว่าและราคาสูงกว่า

4.  เทคโนโลยีแบบ Flip Chip

  Flip Chip เป็นเทคโนโลยีการประกอบ Bare IC
  ที่มีขนาดเล็กมากเข้ากับแผงวงจรพิมพ์โดยตรง
  การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีเทคโนโลยี่สูง
  มีข้อจำกัดในด้านพื้นที่มากๆ เช่นโทรศัพท์มือถือ คอมพิวเตอร์มือถือ เครื่องเล่น MP3 เป็นต้น
  เนื่องจากผลิตภัณฑ์ที่ประกอบมีขนาดเล็กมากดังนั้นเครื่องจักรและอุปกรณ์
  จึงต้องมีมีความเที่ยงตรงและแม่นยำเป็นพิเศษ

  นอกจากนี้ บริษัทมีกรรมวิธีการผลิตเฉพาะอย่างสำหรับผลิตภัณฑ์ที่มีคุณสมบัติเฉพาะ ได้แก่

-   Chemical Compound Encapsulation
    ซึ่งเป็นกระบวนการเคลือบแผงวงจรอิเลคทรอนิกส์ที่ประกอบเสร็จแล้วด้วยสารเคมีต่างๆ เช่น
    Epoxy, Polyurethane หรือสารกันความชื้นอื่นๆ เป็นต้น
    เพื่อป้องกันผลกระทบจากสิ่งแวดล้อม (Harsh Environment) เช่น แรงกระแทก ความชื้น
    และการเปลี่ยนแปลงอุณหภูมิ เป็นต้น

-   การประกอบแผงวงจรอ่อน (Flexible Circuit)
    ซึ่งเป็นการประกอบแผงวงจรที่ต้องใช้ความละเอียด

  อ่อนและเทคนิคการผลิตที่พิเศษกว่าการประกอบแผงวงจรโดยทั่วไป

  บริษัทได้รับการส่งเสริมการลงทุนในกิจการ ผลิต Printed Circuit Board Assembly
  ภายใต้พระราชบัญ

  ญัติการลงทุน พ.ศ. 2520 ออกให้โดยคณะกรรมการส่งเสริมการลงทุนตามบัตรส่งเสริมเลขที่
  1760/2543 ลงวันที่ 4 ตุลาคม พ.ศ. 2543 โดยที่บริษัทได้รับสิทธิพิเศษตามโซน 3 ที่สำคัญ,
  สรุปได้ดังนี้

1.  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่ 10 พฤศจิกายน 2547

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าว
  บริษัทจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
  โดยจะเลือกหักจากกำไรสุทธิของปีใดปีหนึ่งหรือหลายปีก็ได้

2.  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคลนั้น

3.  ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลตามข้อ 1

4.  ให้ได้รับยกเว้นอากรขาเข้าสำหรับวัตถุดิบหรือวัสดุจำเป็นที่นำเข้ามาจากต่างประเทศ
    เพื่อใช้ในการผลิตเพื่อการส่งออกเป็นเวลาห้าปี นับแต่วันที่ 19 สิงหาคม 2547

5.  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่มีรายได้จากการประกอบกิจการนั้น

  ทั้งนี้ รายได้จากการส่งออกของปีนั้นๆ จะต้องไม่ต่ำกว่ารายได้จากการส่งออกเฉลี่ย
  ของสามปีย้อนหลัง ยกเว้นสองปีแรก

1.  การตลาดและภาวะการแข่งขัน

(ก) นโยบายทางการตลาด

กลยุทธ์การแข่งขัน

  บริษัทจะเน้นการให้บริการที่ครบวงจรและสนองความต้องการเพื่อให้เกิดความพึงพอใจสูงสุดแก่
  ลูกค้า โดยเน้นความร่วมมือกับลูกค้าในระยะยาว โดยกลยุทธ์ทางการตลาด สามารถสรุปได้ดังนี้

1.  บริษัทจะเน้นการผลิตผลิตภัณฑ์ที่หลากหลาย โดยมุ่งที่จะสนองความต้องการแก่กลุ่มลูกค้า
    เป้าหมายอย่างครบถ้วน
    อย่างไรก็ตามบริษัทจะไม่เน้นการผลิตผลิตภัณฑ์ที่มีการเปลี่ยนแปลงอย่างรวดเร็วซึ่งจะทำให้บริษัทมีความเสี่ยงทางธุรกิจสูง

2.  บริษัทจะเน้นการให้บริการที่ครบวงจรและบริการที่มีมูลค่าเพิ่มแก่ลูกค้า
    โดยในปัจจุบันบริษัทได้เริ่มให้บริการการออกแบบผลิตภัณฑ์เพื่อการผลิต (Design for
    Manufacturing)
    เพื่อปรับปรุงแบบของผลิตภัณฑ์ให้มีต้นทุนการผลิตที่ต่ำลงและเพิ่มกำไรส่วนเพิ่มจากการขาย
    โดยยังคงคุณสมบัติและลักษณะการใช้งานของผลิตภัณฑ์ตามความต้องการของลูกค้า

3.  การเพิ่มช่องทางการจำหน่ายที่มีประสิทธิภาพ
    เพื่อช่วยให้บริษัทสามารถขยายฐานลูกค้าได้อย่างมีประสิทธิภาพและรวดเร็วยิ่งขึ้นและกระจายกลุ่มลูกค้าไปยังตลาดอื่นๆ
    เช่น ตลาดสหรัฐอเมริกา ตลาดยุโรป ให้มากขึ้น
    ดังนั้นบริษัทจะดำเนินการแต่งตั้งตัวแทนจำหน่ายในสหรัฐอเมริกาและยุโรปเพิ่มขึ้น
    รวมทั้งการพัฒนาการขายโดยใช้เทคโนโลยีใหม่ๆ

4.  บริษัทจะมุ่งสร้างความสัมพันธ์ระยะยาวกับลูกค้า
    โดยบริษัทได้จัดให้เจ้าหน้าที่ทางการขายและตลาดของบริษัทรับผิดชอบดูแลและรับทราบข้อมูลของลูกค้าแต่ละรายอย่างใกล้ชิด
    เพื่อมุ่งให้บริการแก่ลูกค้าอย่างมีประสิทธิภาพ และเป็นที่เชื่อถือไว้วางใจแก่ลูกค้า

5.  บริษัทจะมุ่งการพัฒนามาตรฐานคุณภาพสินค้าอย่างต่อเนื่อง รวมทั้งพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้า
    เพื่อผลิตสินค้าที่มีคุณภาพตามความต้องการของลูกค้าในต้นทุนที่แข่งขันได้ในตลาด
    อันจะทำให้บริษัทสามารถขยายฐานลูกค้าและสามารถรักษาลูกค้าเดิมไว้ได้อย่างต่อเนื่อง

  กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ เจ้าของยี่ห้อสินค้า (Original Brand Name Producer)
  ผู้ผลิตสินค้าต้นแบบ (Original Equipment Manufacturer)
  หรือผู้ออกแบบผลิตภัณฑ์อิเลคทรอนิกส์ (Design House)
  โดยจะมุ่งเน้นผู้ผลิตที่ผลิตผลิตภัณฑ์ตอบสนองตลาดเฉพาะ (Niche Market)

 การจำหน่ายและช่องทางการจำหน่าย

  บริษัทมีการจำหน่ายสินค้าส่วนใหญ่โดยตรงให้แก่ลูกค้าต่างประเทศ และรวมถึงการส่งออกทางอ้อม
  เป็นสัดส่วนรวมประมาณร้อยละ 97.66 ของยอดขายรวม
  ที่เหลือเป็นการจำหน่ายแก่ลูกค้าในประเทศ

  ลักษณะของลูกค้า

  ลูกค้าของบริษัทและบริษัทย่อยจะเป็น เจ้าของยี่ห้อสินค้า
  ผู้ผลิตสินค้าต้นแบบหรือผู้รับจ้างออกแบบผลิตภัณฑ์อิเลคทรอนิกส์
  โดยส่วนใหญ่เป็นลูกค้าที่มีความสัมพันธ์กับบริษัทมาไม่น้อยกว่า 5-6 ปี

  (ข) ภาวะอุตสาหกรรมและการแข่งขัน

  ภาวะการผลิตของอุตสาหกรรมอิเล็กทรอนิกส์ในไตรมาส 4[1] ปี 2548 ขยายตัวเล็กน้อย
  โดยจากรายงานของสำนักงานเศรษฐกิจอุตสาหกรรม
  พบว่าดัชนีผลผลิตอุตสาหกรรมอิเล็กทรอนิกส์ในไตรมาส 4 เพิ่มขึ้นร้อยละ 3.8
  เมื่อเทียบกับไตรมาสก่อน และเมื่อเทียบกับไตรมาสเดียวกันของปีก่อนเพิ่มขึ้นถึงร้อยละ 26.6
  โดยสินค้าที่มีการปรับตัวเพิ่มขึ้นมาก คือ Other IC , Monolithic IC และ HDD
  เพิ่มขึ้นร้อยละ 43.7 30.4 และ 30.8 ตามลำดับ
  เนื่องจากความต้องการคอมพิวเตอร์ในตลาดโลกของไตรมาสที่ 4 ปี 2548
  มีการปรับตัวเพิ่มขึ้นถึงร้อยละ 17[2] เมื่อเทียบกับไตรมาสเดียวกันของปีก่อน
  รวมถึงความต้องการ Consumer electronic ได้เพิ่มขึ้นอย่างต่อเนื่องเช่นกันในหลายผลิตภัณฑ์
  เช่น โทรศัพท์เคลื่อนที่ กล้องดิจิตอล เครื่องรับโทรทัศน์แบบดิจิตอล เครื่องเล่น MP3 เป็นต้น
  ส่วนสินค้าที่มีการปรับตัวลดลงมากเมื่อเทียบกับช่วงเดียวกันของปีก่อนยังคงเป็นหลอดภาพเครื่องรับโทรทัศน์
  (CRT) ลดลงมากถึงร้อยละ 42.0 ซึ่งเป็นการชะลอการผลิตมาตั้งแต่ต้นปี
  โดยมีสาเหตุมาจากหลายปัจจัย เช่น หลอดภาพ CRT
  ของไทยสูญเสียตลาดรัสเซียให้กับหลอดภาพจากจีน รวมถึงราคาของจอประเภท LCD/Plasma
  ที่ลดลงอย่างต่อเนื่อง ทำให้ส่วนแบ่งตลาดของจอ CRT ลดลง
  อย่างไรก็ตามแนวโน้มจะมีการปรับตัวดีขึ้น เนื่องจากประเทศจีนผลิต CRT ไม่ทันกับความต้องการ
  ทำให้เริ่มมีคำสั่งซื้อกลับเข้ามา รวมถึงตลาดรัสเซีย และกลุ่มประเทศ CIS
  เริ่มมีโอกาสที่จะเข้าไปจำหน่ายได้มากขึ้นเช่นกัน รองลงมา คือ
  หลอดภาพคอมพิวเตอร์ลดลงร้อยละ 43.3 ก็ลดลงมามากเช่นกัน
  เพราะมีสินค้าจากจีนเข้าไปแย่งส่วนแบ่งตลาด และ Printer ลดลงร้อยละ 32.9
  เนื่องจากลูกค้ารายใหญ่ได้มีการยกเลิกคำสั่งซื้ออย่างกะทันหัน (รายละเอียดแสดงในตารางที่ 11
  )

ตารางที่ 11 แสดงดัชนีผลผลิตอุตสาหกรรมอิเล็กทรอนิกส์ของประเทศไทยไตรมาส 4 ปี 2548

+----------------------+---------+-----------------+-----------------+
|                      | ด       | การเปลี่ยนแปลง    | การเปลี่ยนแปลง    |
|                      | ัชนีผลผลิต | เมื่อเทียบกับไตรมาส | เมื่อเทียบกับไตรมาส |
|                      |         | 3/2548 (ร้อยละ)  | 4/2547(ร้อยละ)   |
|                      | ไตรมาส  |                 |                 |
|                      | 4/2548  |                 |                 |
+----------------------+---------+-----------------+-----------------+
| ดัชนีผลผลิตอิเล็กทรอนิกส์   | 220.8   | 5.9             | 26.6            |
+----------------------+---------+-----------------+-----------------+
| -                    | 59.6    | 4.3             | -42.0           |
| หลอดภาพเครื่องรับโทรทัศน์ |         |                 |                 |
| (CRT)                |         |                 |                 |
+----------------------+---------+-----------------+-----------------+
| - หลอดภาพคอมพิวเตอร์   | 31.7    | -28.5           | -43.3           |
+----------------------+---------+-----------------+-----------------+
| - Semiconductor      | 110.7   | -2.3            | 23.5            |
| device Transisters   |         |                 |                 |
+----------------------+---------+-----------------+-----------------+
| - Monolithic IC      | 161.5   | 8.9             | 30.4            |
+----------------------+---------+-----------------+-----------------+
| - Other IC           | 150.2   | 8.2             | 43.7            |
+----------------------+---------+-----------------+-----------------+
| - HDD                | 338.5   | 6.6             | 30.8            |
+----------------------+---------+-----------------+-----------------+
| - Printer            | 37.4    | -18.9           | -32.9           |
+----------------------+---------+-----------------+-----------------+

ที่มา : สำนักงานเศรษฐกิจอุตสาหกรรม กระทรวงอุตสาหกรรม

  เมื่อพิจารณาการผลิตอุตสาหกรรมอิเล็กทรอนิกส์ในปี 2548
  พบว่ามีการปรับตัวเพิ่มขึ้นมากเมื่อเทียบกับปี 2547 โดยดัชนีผลผลิตเพิ่มขึ้นถึงร้อยละ 28.0
  ซึ่งมาจากการขยายตัวของ HDD และ Other IC มากถึงร้อยละ 45.2 และ 11.7 ตามลำดับ
  เนื่องจากเป็นไปตามภาวะอิเล็กทรอนิกส์ของโลกที่มีการขยายตัวค่อนข้างมาก โดยเฉพาะกลุ่ม
  Consumer Electronic
  มีการเติบโตอย่างต่อเนื่องอันเป็นผลมาจากการพัฒนาเทคโนโลยีและนวัตกรรมทางด้าน
  Wireless devices , Flat Panel Displays , MP3 devices and gaming
  consoles and Software ที่สามารถตอบสนองความต้องการของผู้บริโภคได้เป็นอย่างดี
  จึงเป็นแรงผลักดันให้ตลาดมีความต้องการอิเล็กทรอนิกส์เพิ่มขึ้นตามไปด้วย
  นอกจากนี้แล้วในส่วนของประเทศไทยได้มีการปรับปรุงสิทธิประโยชน์การลงทุนในอุตสาหกรรม
  HDD ทำให้บริษัทชั้นนำต่างๆ ได้เพิ่มการลงทุนและขยายการผลิต HDD
  ส่งผลให้ปัจจุบันไทยกลายเป็นฐานการผลิต HDD อันดับ 1 ของโลกไปแล้วอย่างไรก็ตามในปี
  2548 สินค้าอิเล็กทรอนิกส์ที่มีการปรับตัวลดลงมาก ได้แก่ หลอดภาพเครื่องรับโทรทัศน์ (CRT)
  และ หลอดภาพคอมพิวเตอร์ ตามเหตุผลที่ได้กล่าวมาแล้วข้างต้น

  แนวโน้มอุตสาหกรรม

  แนวโน้มของอุตสาหกรรมอิเล็กทรอนิกส์ในไตรมาส 1 ปี 2549
  คาดว่าจะทรงตัวเมื่อเทียบกับไตรมาสที่ 4 ปี 2548 โดย SIA
  ประมาณการณ์ว่าจะเปลี่ยนแปลงจากไตรมาสก่อนเพียงร้อยละ 1
  ซึ่งเป็นภาวะปกติของสินค้าอิเล็กทรอนิกส์ที่จะทรงตัวต่อเนื่องจากช่วงปลายปี
  แต่เมื่อเทียบกับช่วงเดียวกันของปีก่อนน่าจะมีการปรับตัวเพิ่มขึ้น โดย SIA คาดการณ์ว่าในปี
  2549 มูลค่าการจำหน่าย Semiconductor จะเพิ่มขึ้นถึง 245 พันล้านเหรียญสหรัฐฯ
  ขยายตัวร้อยละ 7.9 เมื่อเทียบกับปีก่อน เพราะมีปัจจัยสนับสนุนหลายประการ เช่น
  สถานการณ์ทางเศรษฐกิจโดยรวมยังคงเป็นไปด้วยดี
  และกำลังการผลิตที่มีอยู่ก็เพียงพอกับความต้องการที่ขยายตัวขึ้น
  อีกทั้งปริมาณสินค้าคงคลังในช่วงปลายปี 2548 ได้ลดต่ำลงกว่าระดับเป้าหมายที่ตั้งไว้แล้ว

  ที่มา : Semiconductor Industry Association (SIA)

  สำหรับทางบริษัทฯ คาดว่าอุตสาหรรมอิเลคทรอนิคส์ของไทยจะมีการเติบโตอย่างต่อเนื่อง
  ทั้งนี้ด้วยสาเหตุหลาย ๆ ประการดังต่อไปนี้

  ปัจจัยบวก

1.  การขยายตัวของตลาดทางด้านอเมริกาและยุโรป ซึ่งเป็นบริษัทฯ หลักของบริษัทฯ
    ได้มีการขยายตัวอย่างต่อเนื่องโดยเฉพาะอย่างยิ่งในผลิตภัณฑ์ซึ่งบริษัทฯ ได้ให้บริการอยู่

2.  สภาวะของอุตสาหกรรมอิเลคทรอนิคส์โดยรวมในตลาดโลกมีขึ้นอย่างต่อเนื่องสังเกตุได้จากความต้องการของวัตถุดิบมีเพิ่มมากขึ้นจนทำให้เกิดการยืดเวลาส่งของวัตถุดิบออกไปในวัตถุดิบบางประเภท

3.  นโยบายของทางรัฐบาลไทยที่พยายามส่งเสริมอุตสาหกรรมอิเลคทรอนิคส์ให้เป็นอุตสาหกรรมผู้นำในเอเชียตะวันออกเฉียงใต้
    ดังเช่น ความพยายามในการส่งเสริมอุตสาหกรรมรถยนต์ ในปีที่ผ่านมา
    ซึ่งคาดว่าจากการประกาศให้การส่งเสริมอุตสาหกรรมอิเลคทรอนิคส์อย่างจริงจังของรัฐบาลนี้จะช่วยให้อุตสาหกรรมดังกล่าวในประเทศเติบโตอย่างรวดเร็ว

4.  สภาวะการแข่งขันของประเทศไทยที่ได้เป็นประเทศข้างเคียงรวมถึงประเทศจีน
    ซึ่งมีปัญหาเรื่องการแขย่งก้าวกระโดดของค่าแรงในช่วงหลายปีที่ผ่านมาทำให้ลดการได้เปรียบทางด้านการแข่งขันความไม่สม่ำเสมอของคุณภาพและบริการเมื่อเปรียบเทียบกับประเทศไทยความยากลำบากในการดำเนินธุรกิจส่งออกรวมถึงปัญหาทางด้านการเลียนแบบและลิขสิทธิ์ทางกฏหมายของผลิตภัณฑ์และการละเมิดลิขสิทธิ์ของผลิตภัณฑ์
    องค์ประกอบต่าง ๆ เหล่านี้ทำให้ประเทศไทยมีศักยภาพในการแข่งขันที่ดีขึ้น

5.  ความพยายามของลูกค้าในการที่จะหาผู้ผลิตสำรองนอกเหนือจากประเทศจีนเนื่องจากองค์ประกอบของปัญหาต่าง
    ๆ ที่เกิดขึ้นในประเทศจีนซึ่งจากองค์ประกอบต่าง ๆ
    ประเทศไทยเป็นประเทศที่อยู่แนวหน้าในแง่ของการลงทุนและเป็นแหล่งผลิตให้กับลูกค้ามากยิ่งขึ้น

  ปัจจัยลบ

ปัจจัยลบที่คาดว่าจะมีผลกระทบต่อธุรกิจต่อการขยายตัวมี ดังนี้

1.  ราคาน้ำมันที่เพิ่มขึ้นอย่างต่อเนื่องซึ่งมีผลกระทบต่อต้นทุนการผลิตและค่าขนส่งที่ขึ้นสูง
    ซึ่งอาจทำให้การขยายตัวไม่ดีเท่าที่ควร

2.  ความไม่แน่นอนของสภาวะแวดล้อมต่าง ๆ เช่น ไข้หวัดนก ปัญหาภาคใต้ และปัญหาทางการ
    เมือง ซึ่งอาจส่งผลต่อความเชื่อมั่นและการเติบโตของอุตสาหกรรมอิเลคทรอนิคส์ในเมืองไทย

  อัตราดอกเบี้ยที่มีแนวโน้มสูงขึ้น และค่าเงินบาทที่แข็งขึ้นทำให้ต้นทุนวัตถุดิบนำเข้าสูงขึ้น

  แต่อย่างไรก็ดีทางบริษัทฯ คาดว่าผลปัจจัยทางด้านบวกน่าจะมีมากกว่าทางด้านลบ
  ซึ่งจะเป็นผลบวกให้กับอุตสาหกรรมอิเลคทรอนิคส์

  การแข่งขันภายในอุตสาหกรรม

  ลักษณะการแข่งขันภายในประเทศสำหรับอุตสาหกรรมนี้จะแบ่งออกเป็น 3 ระดับ
  ซึ่งแต่ละระดับจะไม่แข่งขันกันโดยตรงเนื่องจากมีกลุ่มลูกค้าที่แตกต่างกัน คือ

1.  อุตสาหกรรมขนาดใหญ่ การผลิตส่วนใหญ่จะผลิตเพื่อการส่งออก
    ผู้ประกอบการส่วนใหญ่จะมาจากต่างประเทศหรือมีต่างประเทศเป็นผู้ร่วมทุน เช่น
    จากประเทศญี่ปุ่น ซึ่งบริษัทเหล่านี้จะมีฐานลูกค้าเป็นของตนเอง
    เช่นบริษัทญี่ปุ่นก็จะมีฐานลูกค้าเป็นบริษัทญี่ปุ่นเอง และได้รับความช่วยเหลือด้านเทคโนโลยี
    และเงินทุนจากบริษัทแม่ในต่างประเทศ

2.  อุตสาหกรรมขนาดกลาง การผลิตส่วนใหญ่เพื่อการส่งออกเช่นเดียวกัน
    โดยจะมีโรงงานผลิตที่ครบวงจร และไม่มีบริษัทแม่ในต่างประเทศ

3.  อุตสาหกรรมขนาดเล็ก ส่วนใหญ่จะเป็นลักษณะตึกแถว การผลิตจะมีไม่ครบวงจร
    ส่วนใหญ่จะเป็นการรับจ้างประกอบแผงวงจรอิเลคทรอนิกส์ที่ไม่ต้องอาศัยเทคโนโลยีสูง

  การแข่งขันในการผลิตแผงวงจรไฟฟ้าสำเร็จรูปในประเทศไทยจัดว่าไม่สูงนัก
  เนื่องจากผู้ผลิตแต่ละรายจะมีฐานลูกค้าแตกต่างกันบ้าง บริษัทจัดอยู่ในอุตสาหกรรมขนาดกลาง
  โดยที่ปัจจุบันบริษัทมีคู่แข่งขันที่มีขนาดใกล้เคียงกันประมาณ 3-5 ราย
  ซึ่งแต่ละรายจะมีกลุ่มลูกค้าของตนเอง
  และมีนโยบายการตลาดที่แตกต่างกันออกไปจึงไม่ถือเป็นคู่แข่งโดยตรงกับบริษัท
  ส่วนการแข่งขันระหว่างประเทศนั้น ประเทศที่เป็นคู่แข่งที่สำคัญของไทยคือ จีน อินโดนีเซีย และ
  มาเลเซีย การผลิตในประเทศจีนซึ่งกำลังมีการเติบโต
  และพัฒนาทางเศรษฐกิจอย่างรวดเร็วและเป็นที่สนใจของนักลงทุนต่างประเทศเป็นจำนวนมาก
  ก็ยังไม่ถือเป็นคู่แข่งโดยตรงที่สำคัญของไทย ในขณะนี้ เนื่องจากคุณภาพการผลิตยังมี

  ความล้าหลังกว่าไทย และแรงงานยังขาดทักษะความชำนาญในการผลิต
  ดังนั้นการผลิตจะเป็นแบบง่ายๆ ไม่ซับซ้อนนัก นอกจากนี้ค่าแรงงานรวมโสหุ้ยในประเทศจีน
  ที่เป็นการผลิตอุตสาหกรรมอิเลคทรอนิคส์นั้น
  ในปัจจุบันค่าแรงไม่ได้แตกต่างกับเมืองไทยมากนักส่วนอินโดนีเซียมีปัญหาเกี่ยวกับความไม่มั่นคงของประเทศ
  ส่วนมาเลเซียนั้นจะมีต้นทุนค่าแรงงานสูงกว่าไทยและเน้นการผลิตวงจรอิเลคทรอนิกส์ที่ใช้กับสินค้าระดับสูง
  ดังนั้นหากลูกค้าต้องการที่จะหาผู้ผลิตที่มีคุณภาพดี และมีเสถียรภาพที่มั่นคงแล้ว
  ประเทศไทยนับว่าได้เปรียบคู่แข่งในด้านต่างๆ เหล่านี้ อย่างไรก็ตาม
  ค่าแรงงานที่มีแนวโน้มสูงขึ้น จะทำให้ความได้เปรียบของสินค้าไทยในตลาดโลกลดลง
  ดังนั้นการปรับปรุงคุณภาพผลิตภัณฑ์ ประสิทธิภาพการผลิต รวมทั้งการพัฒนาคุณภาพแรงงาน
  และระบบการทำงานจึงเป็นสิ่งสำคัญที่จะทำให้ผู้ประกอบการไทย
  มีความสามารถแข่งขันได้ในตลาดโลกสำหรับแนวโน้มด้านการแข่งขัน
  คาดว่าจะเป็นการแข่งขันด้านคุณภาพการผลิต
  การเทคโนโลยีการผลิตที่เหมาะสมกับต้นทุนและการกำหนดราคาขายที่สอดคล้องกัน
  ส่วนการเข้ามาเป็นผู้ประกอบการในอุตสาหกรรมนี้อาจทำได้ยาก เนื่องจากต้องอาศัยเงินลงทุนสูง
  ทักษะและประสบการณ์การผลิตสินค้าให้ได้คุณภาพเป็นที่เชื่อถือและยอมรับของกลุ่มลูกค้า

  3.3 การจัดหาผลิตภัณฑ์หรือบริการ

  บริษัทมีโรงงาน 1 แห่งตั้งอยู่ที่ 198 หมู่ 13 ถนนสุวรรณศร ตำบลดงขี้เหล็ก
  อำเภอเมืองปราจีนบุรี จังหวัดปราจีนบุรี และอีก 1 แห่ง ตั้งอยู่ที่ 152/8 ,152/15 หมู่ 3
  ถนนธัญบุรี –ลำลูกกา ตำบลรังสิต อำเภอธัญบุรี จังหวัดปทุมธานี
  โดยที่โรงงานทั้งสองมีกำลังการผลิตรวมของเครื่องจักร สำหรับเทคโนโลยี SMT (Surface
  Mounted) เท่ากับ 105 ล้านจุดต่อเดือน และสำหรับเทคโนโลยี PTH (Plated Through
  Hole) เท่ากับ 50 ล้านจุดต่อเดือน และสำหรับเทคโนโลยี COB (Chip on Board) เท่ากับ
  94 ล้านเส้นต่อเดือน นอกจากนี้บริษัทยังมีกรรมวิธีการผลิตเฉพาะอย่างได้แก่ Chemical
  Compound Encapsulation และ การประกอบแผงวงจรอ่อน (Flexible Circuit)

  วัตถุดิบ และผู้จำหน่ายวัตถุดิบ

  วัตถุดิบที่สำคัญที่ใช้ในการผลิตคือ แผ่นวงจรพิมพ์ (PCB) แผงวงจรไอซี (IC) ไดโอด (DIODE)
  รีซิสเตอร์

  (Resistor) และ คาพาซิเตอร์ (Capacitor)
  ซึ่งจะเป็นการนำเข้าจากต่างประเทศประมาณร้อยละ 70 ที่เหลืออีกร้อยละ 30
  เป็นการซื้อภายในประเทศ โดยที่บริษัทเป็นผู้จัดหาวัตถุดิบเองหรือร่วมกับลูกค้าในการจัดหาวัตถุดิบ
  บริษัทจะจัดซื้อวัตถุดิบจากบริษัทในประเทศและต่างประเทศประมาณ 200 ราย
  ซึ่งบริษัทเหล่านี้ส่วนใหญ่ได้ดำเนินการจัดหาวัตถุดิบให้แก่บริษัทอย่างต่อเนื่องเป็นเวลามากกว่า 5
  ปี สำหรับ ผู้จัดหาวัตถุดิบในต่างประเทศที่สำคัญของบริษัทในปัจจุบันอยู่ในประเทศสิงคโปร์
  ,สหรัฐอเมริกา ,จีนและยุโรปให้กับบริษัท บางรายได้จัดหาวัตถุดิบให้บริษัทมาเกือบ 10 ปี
  เป็นแหล่งในการจัดหาวัตถุดิบแห่งหนึ่งที่สำคัญของบริษัท
  ในการสั่งซื้อวัตถุดิบบริษัทจะทำการเปรียบเทียบราคาวัตถุดิบที่เสนอมาจากหลายแหล่งเพื่อให้ได้ราคาที่ดีสำหรับลูกค้าก่อนตัดสินใจซื้อ

สภาพปัญหาเกี่ยวกับวัตถุดิบ

  จากการประกาศนโยบายสนับสนุนธุรกิจเกี่ยวกับอิเลคทรอนิคส์ของรัฐบาลไทยในปี 2548
  ทำให้เกิดการขยายตัว และการแข่งขันกันมากขึ้นจากปีก่อนหน้านี้
  มีการลงทุนเพิ่มขึ้นจากกลุ่มผู้ลงทุนทั้งนักธุรกิจชาวไทย และชาวต่างประเทศ
  ประกอบกับโครงสร้างของสาธารณูปโภคพื้นฐานที่ดีกว่าประเทศเพื่อนบ้าน
  และค่าครองชีพกับค่าแรงงานที่ต่ำกว่า ส่งผลให้ธุรกิจประเภทผลิตตามแบบจากลูกค้า (
  Fabricated Part) เช่นพลาสติก, แผ่นรองยาง
  มีการย้ายฐานการผลิตจากประเทศมาเลเซีย,ไต้หวัน, สิงคโปร์ มาประเทศไทยมากขึ้น
  ซึ่งนับว่าเป็นผลดีต่อบริษัทฯ ที่จะสามารถมีทางเลือกซื้อวัตถุดิบจากผู้ขายที่มีจำนวนมากขึ้น

  แต่อย่างไรก็ตามสืบเนื่องจากการขยายตัวของตลาดอิเลคทรอนิคส์ทั่วโลกมีผลทำให้ระยะเวลาการผลิตชิ้นส่วนวัตถุดิบของผู้ผลิตเพิ่มมากขึ้น
  ทางผู้ผลิตชิ้นส่วนอิเลคทรอนิคส์ทั่วไป
  ซึ่งส่วนใหญ่อยู่ต่างประเทศมีการแจ้งขอเพิ่มระยะเวลาการส่งมอบสินค้า(Lead time)
  หลังจากได้รับการสั่งซื้อจากบริษัท จากผลกระทบจากปัญหานี้ทางบริษัท
  ได้มีมาตรการหลักในการแก้ปัญหา โดยการแจ้งข้อมูลเกี่ยวกับความต้องการของลูกค้าของบริษัท
  ผ่านทาง Website ของบริษัทฯ ซึ่งจะทำให้ผู้ขายทุกรายของบริษัททราบข้อมูลล่วงหน้า
  และสามารถนำข้อมูลนี้ไปใช้ในการสำรองวัตถุดิบ, วางแผนการผลิต
  รวมถึงการเตรียมเครื่องจักรเพื่อให้สอดคล้องกับความต้องการในอนาคต

  กระทบต่อสิ่งแวดล้อม

  การประกอบธุรกิจ PCBA เป็นอุตสาหกรรมที่ต้องใช้ตะกั่ว (Solder)
  ในการเชื่อมอุปกรณ์อิเลคทรอนิกส์ต่างๆ กับแผ่นวงจรพิมพ์ (PCB)
  ดังนั้นจะมีวัสดุของเหลือจากกระบวนการผลิต เช่น ไอจากการบัดกรี และเศษตะกั่ว
  ซึ่งบริษัทได้มีการกำจัดวัสดุที่เหลือจากการผลิตอย่างเป็นระบบและถูกต้องตามกฎ
  ระเบียบของกระทรวงอุตสาหกรรม
  ส่วนไอจากการบัดกรีจะมีท่อดูดและผ่านการกรองก่อนที่จะปล่อยออก
  นอกจากนี้บริษัทได้เปลี่ยนแปลงการใช้สาร Trichloroethylene ในการล้างแผ่น PCB
  ก่อนนำเข้าสู่สายการผลิตเป็นการใช้น้ำ DI เป็นสารทำความสะอาดในขบวนการผลิต
  ซึ่งเป็นสารที่ไม่ทำลายชั้นบรรยากาศโอโซน และจะไม่ก่อให้เกิดภาวะเรือนกระจก (Green
  House Effect) โดยที่บริษัทได้รับการสนับสนุนด้านเงินทุนจากธนาคารโลก (World Bank)
  ในการดำเนินการเปลี่ยนแปลงการใช้สารดังกล่าว

  กลุ่มบริษัทได้มีการตรวจสอบสภาพแวดล้อมในการทำงานอย่างสม่ำเสมอ
  ทำให้มั่นใจได้ว่าสภาวะแวดล้อมภายในโรงงานอยู่ในมาตรฐานที่กำหนด
  โดยที่ที่ผ่านมากลุ่มบริษัทไม่เคยมีประวัติการกระทำความผิดทางกฎหมายเกี่ยวกับสิ่งแวดล้อม
  นอกจากนี้ กลุ่มบริษัทยังมีการตรวจสุขภาพให้กับพนักงานปีละ 1 ครั้ง
  เพื่อเป็นสวัสดิการที่ให้แก่พนักงานและเป็นการเสริมสร้างกำลังใจในการทำงานแก่พนักงานด้วย

  3.4 งานที่ยังไม่ได้ส่งมอบ

  บริษัทได้ตกลงทำการค้ากับลูกค้ารายหนึ่งในยุโรปซึ่งใช้ระบบ Just in time
  เพื่อเพิ่มขีดความสามารถในการแข่งขันของบริษัทให้ทัดเทียมกับบริษัทประเภทเดียวกันในยุโรป
  ทำให้มีมูลค่าสินค้าที่ยังไม่ได้ส่งมอบเป็นจำนวน 16.47 ล้านบาท
  ข้อดีของการเปลี่ยนมาสู่ระบบใหม่นี้จะทำให้ลดความผันผวนของบริษัท
  ในแง่การผลิตของบริษัทลงไปได้บ้าง
  ในขณะที่ทางลูกค้าเองก็มีความสะดวกในการรับสินค้าจากทางบริษัทมากกว่าในระบบเดิม

[1] ไตรมาส 4/2548 ได้เพิ่มกลุ่มสินค้า HDD และ Printer ในดัชนีอุตสาหกรรมอิเล็กทรอนิกส์

[2] www. sia-online.org : Global Chip Sales Hit Record $227.5 Billion in
2005 , February 2, 2006